***Breaking Away*** er en amerikansk dramakomedie og ungdomsfilm fra 1979 regissert og produsert av Peter Yates. Hovedrollene spilles av Dennis Christopher, Dennis Quaid, Daniel Stern, Jackie Earle Haley, Barbara Barrie og Paul Dooley.

*Breaking Away* vant Oscar for beste manus, Golden Globe for beste film (komedie/musikal) og BAFTA for beste nykommer på film (Dennis Christopher). Den ble også tildelt en WGA Award av Writers Guild of America. Det kan ellers nevnes av den ble nominert i ytterligere fire Oscar-kategorier, blant annet beste film.

Filmen dannet utgangspunkt for en kortlivet TV-serie med samme tittel som gikk på amerikansk TV fra 1980 til 1981.

Handling
--------

Amerikansk oppvekstfilm om forholdet mellom vellykkede college ungdom og skoletapere. Filmen kulminere i et 200 runders sykkelrace, prestisjekamp mellom samfunnets "tapere" og "vinnere". Filmens hovedinnhold kan beskrives som en kamp mellom arbeiderklasse og overklasse, mellom fattig og rik, mellom pen og alminnelig og mellom mislykket og vellykket.

En vesentlig del handler om Dave. Han er arbeidsløs og racersyklist, og en sterk beundrer av alt italiensk – og i særdeleshet italienske proffsyklister. Denne interessen går hans svært amerikanske far på nervene. Når han får sjansen til å møte dem i en konkurranse viser det seg imidlertid at de er noen råtasser som bruke alle knep for å vinne. Dave blir desillusjonert og den italienske epoken i hans liv forsvinner.

Om filmen
---------

Anmelderne
Filmen ble meget godt mottatt av anmlederne og har fått så mye som 94% på Rotten Tomatoes. Den amerikanske filmkritikeren Roger Ebert gav den toppkarakter og skrev: «Breaking Away is a wonderfully sunny, funny, goofy, intelligent movie that makes you feel about as good as any movie in a long time».

Aftenpostens anmelder gav den forholdsvis god omtale og skrev blant annet: «Man kan iallfall glede seg over troverdige unge skuespillere og regissørens talentfulle ilagte latter og vemod».

Popularitet
Den innbrakte over $16 millioner på amerikanske kinoer.

Norge
Den ble satt opp på norske kinoer vinteren 1980 og ble sendt som Mandagsfilm i 1985 under tittelen *Førstemann ut*.

Rollebesetning
--------------

|  |  |
| --- | --- |
| Dennis Christopher | Dave Stoller |
| Dennis Quaid | Mike |
| Daniel Stern | Cyril |
| Jackie Earle Haley | Moocher |
| Paul Dooley | Ray Stoller |
| Barbara Barrie | Evelyn Stoller |
| Robyn Douglass | Katherine |
| Hart Bochner | Rod |
| P.J. Soles | Suzy |
| Amy Wright | Nancy, Moochers venninne |
| John Ashton | Politimannen Roy, Mikes bror |

Referanser
----------

1. ↑
2. ↑
3. ↑  «Ebert, Roger - Breaking Away (1979)». Arkivert fra originalen 14. januar 2011. Besøkt 19. juni 2011.
4. ↑  Aftenposten morgen – Enkel charme (26.1.1980, s.10)
5. ↑

Eksterne lenker
---------------

* (en) *Breaking Away* på Internet Movie Database Rediger på Wikidata

* (no) *Breaking Away* hos Filmfront Rediger på Wikidata

* (sv) *Breaking Away* i Svensk Filmdatabas Rediger på Wikidata

* (da) *Breaking Away* i Danmark Nationale Filminstitut Rediger på Wikidata

* (en) *Breaking Away* på AllMovie Rediger på Wikidata

* (fr) *Breaking Away* på Allociné Rediger på Wikidata

* (nl) *Breaking Away* på MovieMeter Rediger på Wikidata

* (en) *Breaking Away* på Turner Classic Movies Rediger på Wikidata

* (en) *Breaking Away* på American Film Institute Rediger på Wikidata

* (en) *Breaking Away* på Rotten Tomatoes Rediger på Wikidata

Portal: Film